Антананариву

Антананариву — (1970 жылға дейін Тананариве, Тана) Мадагаскар мемлекетінің астанасы. Тұрғындары - 2,61 млн адам (2015 ж).

Елтаңбасы
Мемлекет - Мадагаскар
Регион - Аналаманга
Координатасы - 18°56′19″ ю. ш. 47°31′17″ в. д.HGЯO
Басшысы Лалау Равалуманана
Құрылған жылы	- 1625
Ескі атауы - Тананариве, Тана 
Ауданы - 88 000 000 м²
Орташа биіктігі НУМ - 1 276 м
Халқы	▲ 2.61 млн адам (2015)
Сағат UTC+3
Ресми сайты	web.archive.org/web/20070330230740/http://www.antananarivo.mg/   (фр.)

Тарихы
17 ғасырдың алғашқы жартысында Имерин Андрианзак король құзырлығымен салынған. Мерин тілінен аударғанда қала атауы «1000 ауыл» немесе «1000 сарбаз қаласы» дегенді білдіреді.

19 ғасырда біріккен Мадагаскардың астанасы болған. Осыған қарамастан қалада Рува (Рова) корольдің сарайынан басқа ешқандай тастан соғылған ғимарат болмаған. Себебі, Ранавалуна I 1825 жылы олардың салынуына қарсы болған. 1896 жылғы француздардың аралды басып алып, Ранавалуна III ханшаның дәрежесін түсіргеннен соң, қала француздық Мадагаскар колониясының орталығына айналды. Осы уақытта қалада Мадагаскар университеті, Цимбазаза хайуанаттар бағы салынды. 1960 жылдан бастап Мадагаскар тәуелсіз елінің астанасы.

Антананариву шығыс жағалаумен (Туамасина қаласы), Алаотра көлі аумағымен (Амбатундразака қаласы), Анцирабе қаласымен теміржол арқылы байналысқан. Автокөлік жолдары барлық облыстық аймақтармен байланыстырады. Сонымен қатар, Антананариву халықаралық әуежайы бар.

1828 ж салынған «Рува король сарайы»; 1926 жылғы Цимбазаза хайуанаттар бағы; «Зума» малагасийлік базары туристтердің ең көп баратын жерлері болып табылады.

Климат
Антананариву климаты тұрақты әрі жұмсақ. Себебі, аралды жан-жағынан теңіздер қоршап тұр. Субэкваторлық климатқа сәйкес, бірақ температура көрсеткіштері субтропиктік муссонды климатқа келеді. Ылғалды маусым қазаннан сәуір айына дейін жалғасса, мамырдан қыркүйекке дейін құрғақ маусым басталады. Бұл аралықта күн жылы және түн салқын болады.

 Экономикасы 
Антананариву — елдің экономикалық, қаржылық, әкімшілік және сауда орталығы. Антананаривуда тамақ, былғары, тігін, ағаш өңдеу және полиграфия өнеркәсібі, сонымен қатар автомобиль құрастыру және құрылыс материалдарын өндіру зауыты бар.

Антананаривуда Зума деп аталатын дәстүрлі малагаси базары болды.

 Дереккөздер 

Санат:Антананариву
Санат:Миллионер қалалар